 ሂዩማን ራይትስ ዋች - BBC News ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮጵያውያን ስደተኛታት ሰብኣውነት ኣብ ዝጎደሎ ኩነታት ኣለዉ - ሂዩማን ራይትስ ዋች 15 ታሕሳስ 2020 ምንጪ ስእሊ, LINGO WEYN ተጣባቒ ሰብኣዊ መሰላት ሂዩማን ራይትስ ዋች እቶም ኣብ ስዑዲ ዓረብ ተኣሲሮም ዝርከቡ ኢትዯጵያውያን ስደተኛታት ኣብ ኣዝዩ ሕሱም ኩነታት ከምዘለዉ ኣፍሊጡ ኣብ ስዑዲ ዓረብ ተኣሲሮም ዘለዉ ብኣማኢት ዝቑጸሩ ኢትዮጵያውያን ስደተኛታት ሰብኣውነት ኣብ ዝጎደሎ ኩነታት ከምዘለዉ ዓለምለኻዊ ተጣባቒ ሰብኣዊ መሰላት ሂዩማን ራይትስ ዋች ገሊጹ እቶም ስደተኛታት ኣብ ኣዝዮም ጸበብቲ ክፍልታት ቤት ማእሰርቲ ተዳጒኖም ከምዝርከቡ ዝሓበረ ሂዩማን ራይትስ ዋች ንሕማምን ካልእ ስቕያትን ይቃልዑ ምህላዎም ኣፍሊጡ እቶም ስደተኛታት ንነዊሕ እዋን ኣብ ጸበብቲ ክፍልታት ኣብ ልዕሊ ምድጓኖም ብሓለውቲ እቲ መዳጎኒ ስቅያትን መግረፍትን ይበጽሖም ከምዘሎ ገሊጾምለይ ኢሉ ብሰንኪ እቲ ዘለዉዎ ኩነታት ድማ ካብ ጥቅምቲ ክሳብ ሕዳር ኣብ ዝነበረ እዋን ብውሑድ ሰለስተ ስደተኛታት ሞይቶም ኣብ ስዑድ ዓረብ ኣብ ስቓይ ዝርከቡ ስደተኛታትን ምላሽ መንግስቲ ትግራይን ኣብ እንዳ ሓዘን ኮይነየ ዘውገዐካ ዘለኹ... ካብ ርጉም ናብ ሕሱም ጨካን ጎይታ እናተሸጥና መከራና ንርኢ ዘሎና ኤርትራውያን ስደተኛታት ሰበስልጣን ስዑዲ ዓረብ ነቶም ኣብ ኣዝዩ ከቢድ ጸገም ዝርከቡ እሱራት ብቕልጡፍ ክፈትሑ ዝጸውዐ እቲ ተጣባቒ መሰላት ኣማራጺ እንተተሳኢኑ ጥራይ ነቲ መዳጎኒ ክጥቐሙ ከምዘለዎም ኣዘኻኺሩ ኣብ ልዕሊ ስደተኛታት ዝበጽሑ ስቅያትን ካልኦት ዘይግቡእ ኣተሓሕዛን ብቕልጡፍ ደው ክብሉ ኣለዎም ኩነታት እቲ ቤት ማእሰርቲውን ንዓለም ለኻዊ ረቛሕታት ዘማልአ ክኸውን ኣለዎ ክብል ኣተሓሳሲቡ እታ ሓንቲ ካብ ሃብታማት ሃገራት ዓለም ዝኾነት ስዑዲ ዓረብ ንስደተኛ ሰራሕተኛታት ኣብ ከምዚ ዝበለ ዘስካሕክሕ ኩነታት ካብ ምእሳር ድሕር ኣይበለትን ትብል ኣብ ሂዩማን ራይትስ ዋች በዓልቲ ሞያ መጽናዕቲ መሰላት ስደተኛታትን ሓተትቲ ዕቑባን እዚ ድማ ሰበሰልጣን እታ ሃገር ነቲ ዝበጽሕ ዘሎ ስቅያትን ዘሎ ሕሱም ኩነታትን ብምርኣይ ምርመራ ከካይዱን ነዚ ዝፍጽሙ ተሓተትቲ ንምግባርን ድልየት ከምዘይብሎም ዘርኢ ምኳኑ ገሊጻ ሂዩማን ራይትስ ዋች ኣብ ዝሓለፈ ወርሒ ሕዳር ኣብ ሪያድ ካብ ዝርከብ መዳጎኒ ንሸውዓተ ኢትዯጵያውያን ስደተኛታት ኣዘራሪቡ ምንባሩ ይገልጽ ንኻልኦት ክልተ ህንዳውያን እውን ቅድሚ ናብ ሃገሮም ምጥራዞም ካብቲ ቦታ ረኺቡ ነይሩ ዝበዝሑ እሱራት ሕጋዊ መንበሪ ፍቓድ ብዘይምሓዞም ዝተኣሰሩ እዮም ይብል እቲ ዓለምለኻዊ ተጣባቒ መሰል ኩሎም ቃለመሕትት ዝተገበረሎም ድማ ሰበስልጣን ስዑዲ ዓረብ ኣብ ዝተጨናነቐን ዘይጽሩይን ክፍሊታት ንኣዋርሕ ኣሲሮምና ምባሎም ሓቢሩ እኹል ክፍሊ ሰለዘይብሎም እናተደራረቡ ወይ ድማ ገሊኦም ቀትሪ ገሊኦም ለይቲ ከምዘድቅሱ ገሊጾምልና ክብል እውን ነቲ ዘለዉዎ ኩነታት ኣረዲኡ ዓለማዊ ለበዳ ኮሮናቫይረስ ኣብ ዝተኸሰተሉ ኩነታት ብኸምዚ ክተሓዙ ምኽኣሎም ነቲ ስግኣትን ሻቕሎትን ኣኽቢድዎሎ ኣካላዊ ርሕቐቶምን ጽርየቶምን ንምሕላው ኣብ ዘይክእሉሉ ኩነታት ይርከቡ ምንጪ ስእሊ, LINGO WEYN ተሓተትቲ ከምዝበልዎ ኣባላት ሓለዋ እቲ ቤት ማእሰርቲ እናመጽኡ ረስኒ ሰብነት እሱራት ካብ ምዕቃን ወጻኢ ካልእ ንለበዳ እቲ ቫይረስ ዝከላኸል ስጉምቲ ኣይውሰድን በዚ ምኽንያት መልከፍቲ ኮሮናቫይረስ ከየጋጥሞም ኣብ ከቢድ ስግኣት ከምዝወደቑ ንሂዩማን ራይትስ ወች ገሊጾም ኣለዉ ሂዩማን ራይትስ ዋች ኣብ 2019 ብዘካየዶ ዳህሳስ ስደተኛታት ንነዊሕ እዋን ዝእሰሩሎም 10 ኣብያተ ማእሰርትን መዳጎንታታን ከምዘለዉ ኣረጋጊጹ ነይሩ ኣብ 2020 ድማ ኣብ ጂዛንን ጂዳን ኣብ ዝርከቡ ሰለስተ ኣብያተ ማእሰርቲ ዝበዝሑ ኢትዮጵያውያን ዝርከብዎም ስደተኛታት ተኣሲሮም ከምዘለዉ ክፍለጥ ክኢሊሎ ስዑዲ ዓረብ በቢእዋኑ ነቶም ሕጋዊ ፍቓድ መንበሪ የብሎምን ዝበለቶም ስደተኛታት እናሓዘት ናብ ሃገሮም ከምእትመልስ ይገልጽ ሂዩማን ራይትስ ዋች ካብ ግንቦት 2017 ክሳብ መጋቢት 2019 ኣብ ዝነበረ እዋን ድማ ኣስታት 260 ሽሕ ኢትዮጵያውያን ብማእኸላይ ገምጋም 10 ሽሕ ኣብ ወርሒ ናብ ሃገሮም ከምዝተጠረዙ ንሓበሬታ ትካል ስደተኛታት ዓለም ብምጥቃስ የረድእ ተዛማዲ ትሕዝቶ ሂዩማን ራይትስ ዎች ዕጡቓት ሑቲ ኢትዮጵያዊያን ስደተኛታት ቐቲሎም13 ነሓሰ 2020 ሱዕዲ ዓረብ ኣብ ጂዛን ተኣሲሮም ዘለዉ ኢትዮጵያውያን ኣብ ሕማቕ ኩነታት ኣለና ይብሉ21 ጉንቦት 2019 ኢትዮጵያውያን እሱራት ካብ ስዑዲ ናብ ኢትዮጵያ ይምለሱ ኣለው22 ጉንቦት 2018 ስዑዲ ዓረብ ኢትዮጵያውያን እሱራት ኣብ ዘሰቅቕ ኩነታት ኢና ንርከብ ይብሉ15 ሰነ 2019 ዜናታት ኣውሮጳዊ ሕብረት ንኢትዮጵያ ክህቦ ዝሓሰበ 110 ሚልዮን ዶላር ኣቋሪጽዎቅድሚ ሓደ ሰዓት ኣብ ትግራይ ልዕሊ ክልተ ሚልዮን ህጻናት ረድኤት ክበጽሖም ኣይከኣለን - ዩኒሴፍ16 ታሕሳስ 2020 ጀርመን ሓድሽ ደግሲ ኮሮናቫይረስ ንምቊጽጻር ጽኑዕ ሕጊ ኣውጺኣቅድሚ 3 ሰዓታት ኣዘራረብቲ ዛዕባታት ኣብ ኤርትራ ዕጽዋ ኮቪድ-19 መዓስ እዩ ዝፈኩስ?15 ታሕሳስ 2020 ካብ ጨወይተይ ንምህዳም ከም ተመን እናተሰሓብኩ ነዊሕ ተጓዒዘ15 ታሕሳስ 2020 ወታሃደራት ኢትዮጵያ ኣብ ልዕሊ ሰራሕተኛታት ሕቡራት ሃገራት ከምዝተኮሰ መንግስቲ ተኣሚኑ8 ታሕሳስ 2020 ናሚቢያዊ ዲፕሎማሰኛ ክልተ ደቁ ኣብ ኢትዮጵያ ተቐቲሎም14 ታሕሳስ 2020 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ኣመሪካ ንሱዳን ካብ መዝገብ ግብረ-ሽበራ ብወግዒ ኣልያታ14 ታሕሳስ 2020 ኤርትራ ኣብ ውሽጣዊ ግጭት ኢትዮጵያ ኢድ ኣለዋ ድዩ?25 ሕዳር 2020 ቻይና ብዛዕባ ዘማዕበለቶ ክታበት ኮሮናቫይረስ እንታይ ንፈልጥ?10 ታሕሳስ 2020 ኤርትራ ናይ የሆዋ መሰኻኽር ድሕሪ 26 ዓመት ካብ ቤት-ማእሰርቲ ተፈቲሖም7 ታሕሳስ 2020 ብብዝሒ ዝተነበ 1 ላዕለዋይ ልኡኽ ስዑዲ ዓረብ ትማሊ ምሸት ናብ ኤርትራ ኣትዩ 2 ኣውሮጳዊ ሕብረት ንኢትዮጵያ ክህቦ ዝሓሰበ 110 ሚልዮን ዶላር ኣቋሪጽዎ 3 ኣብ ትግራይ ውልቀሰባት ዕጥቂ ንከረክቡ ዝተነብረ ገደብ መዓልቲ ተዛዚሙ 4 ጉግልን ዓበይቲ ትካላት ቴክኖሎጅን ዓሌታውያንዮም ትምኒት ገብሩ 5 ኣብ ኤርትራ ዕጽዋ ኮቪድ-19 መዓስ እዩ ዝፈኩስ? 